《冯公夙勤业雅志存孔周高才不获展皮里馀阳秋归来守衡茅心田尽平畴世人知者寡苍天亦知否食报谅在后卒岁仍优游》
明代·谢迁

南华发高论，吾昔闻庄周。朝菌无晦朔，灵椿八千秋。

尘世一梦幻，彭殇杳难畴。达生贵及蚤，君已洞此否。

往者亦已矣，且复同欢游。

作者简介：（1449—1531）明浙江馀姚人，字于乔，号木斋。成化十一年进士第一，授修撰。累迁左庶子。弘治初，与日讲，帝屡称善。八年入内阁参预机务，累官太子太保、兵部尚书兼东阁大学士，与刘健、李东阳同辅政。秉节直亮，见事尤敏，时人有“李公谋，刘公断，谢公尤侃侃”之称。武宗嗣位，请诛刘瑾不纳，致仕。旋被诬夺职，瑾诛，复职。致仕。世宗即位，即遣使慰问。嘉靖六年，再起入阁，仅数月，以老辞归。卒谥文正。有《归田稿》。